Canon de rugăciune către Sfântul mucenic Acachie 
(s.v. 7 mai / s.n. 20 mai) 


Arătarea semnului Sfintei Cruci la Ierusalim şi Sfântul mucenic Acachie (s.v. 7 
mai / s.n. 20 mai): 


https://www.academia.edu/42609975/Ar 9% C4% 83tarea_ semnului Sfintei Cruci la _Ierusal 
im _ S“oC5%9Fi Sf%C3% A?2ntul mucenic Acachie 7 mai 


https://archive.org/details/ar.-sf.-cruci-si-sf.-acachie 
https://www2.slideshare.net/steaemy 1/ar-sf-cruci-si-sf-acachie 

Materiale despre Arătarea semnului Sfintei Cruci la Ierusalim şi Sfântul mucenic 
Acachie: 


https://archive.org/details/Qsteaemy?gquery=Acachie+7+mai 


https://findependent.academia.edu/emystea/Sf-mucenici 


https://www.slideshare.net/steaemy 1/search_my_uploads?type=&new=& 


totii 
Trăind în vremea împăratului Maximian, pe când creştinii erau prigoniţi, Sfântul 
mucenic Acachie era ostaş. Adus la judecată înaintea tribunului, sfântul şi-a măr- 
turisit credinţa şi pentru acest lucru a fost supus la multe torturi. În cele din urmă, 
după repetate întemniţări şi chinuri la care a rezistat cu ajutorul îngerilor, a sfârşit 
prin tăierea capului. 
&&& 


Troparul Sfântului mucenic Acachie, glasul al 4-lea: Mucenicul Tău, Doamne, 
Acachie, întru nevoinţa sa, cununa nestricăciunii a dobândit de la Tine, Dumnezeul 
nostru; că având puterea Ta, pe chinuitori a învins; zdrobit-a şi ale demonilor nepu- 
tincioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 

facere a lui Teofan 


Cântarea 1-a 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfinte mucenice Acachie, roagă-te lui Dumnezeu pentru noi. 


Impodobindu-te cu frumuseţea nerăutăţii, cu îndrăzneală ai stat înaintea Izvorului 
virtuţilor, pe care acum prin rugăciunile tale fă-L nouă binevoitor. 


Stih: Sfinte mucenice Acachie, roagă-te lui Dumnezeu pentru noi. 


Acachie rugătorul cei adevărat, cu înaltă propovăduire strigând, ne cheamă pe noi 
astăzi la ospăț; să alergăm dar cu osârdie şi cu veselie, iubitorilor de mucenici. 


Stih: Sfinte mucenice Acachie, roagă-te lui Dumnezeu pentru noi. 
Împărtăşindu-te prin botez apelor iertării, punerea de fii ai primit prin darul cel 


dumnezeiesc, şi de botezul al doilea al muceniciei te-ai învrednicit prin sânge, prea 
fericite. 


Slavă Tatălui şi Fiului şi Sfântului Duh. 

Nesuferind a vedea fărădelegea înălțată, lămurit ai propovăduit Dumnezeirea lui 
Hristos înaintea divanului, mărite Acachie, ca unul ce eşti numit cu numele nerău- 
tăţii. 

Și acum şi pururea şi în vecii vecilor. Amin (a Născătoarei). 

Intru tine cea cu bucurie dăruită Preacurată, s-au văzut căile lui Dumnezeu mai 
înainte arătat, care te-a păzit fecioară, şi după naştere nestricată te-a ferit pe tine 
care L-ai născut. 

Cântarea a 3-a 

Irmos: Nu întru înţelepciune şi în putere şi în bogăţie ne lăudăm, ci întru Tine, 
Inţelepciunea Tatălui cea ipostatică, Hristoase. Că nu este sfânt afară de Tine, Iubi- 
torule de oameni. 

Stih: Sfinte mucenice Acachie, roagă-te lui Dumnezeu pentru noi. 

Fiind împodobit cu dumnezeiască înţelegere, şi cu înţelepciune şi cu cuvânt, 
împleticirile înţelepţilor cele neînţelese le-ai risipit; pentru aceasta cinstim sfântă 
pomenirea ta. 


Stih: Sfinte mucenice Acachie, roagă-te lui Dumnezeu pentru noi. 


Strălucind tu cu cuget bărbătesc şi întărit, răzvrătirea păgânilor şi oştirea o ai biruit, 
şi zidurile înşelăciunii le-ai risipit. 


Stih: Sfinte mucenice Acachie, roagă-te lui Dumnezeu pentru noi. 


Fiind întărit cu puterea lui Dumnezeu Atotţiitorului, putrejunea şi neputinţa necre- 
dinţei o ai înfruntat; pentru aceasta te vestim pe tine mucenice, purtătorule de 
biruinţă Acachie. 


Slavă Tatălui şi Fiului şi Sfântului Duh. 


Din băutura cea noroioasă şi amăgitoare şi din tină ai scăpat, strălucindu-ţi mintea 
cu luminarea dreptei credinţe, şi cu strălucirile cele cu raze luminoase, mucenice 
Acachie. 


Şi acum şi pururea şi în vecii vecilor. Amin (a Născătoarei). 


Stăpânirea morţii o ai încetat, osândirea blestemului celui de demult, zămislind 
Viaţa, Născătoare de Dumnezeu; pentru aceea cinstim naşterea ta, prea curată. 


Cântarea a 4-a 

Irmos: Cel ce şade în slavă pe Scaunul Dumnezeirii, pe nor uşor a venit, lisus cel 
mai presus de toate şi a mântuit cu palmă curată pe cei ce strigă: Slavă, Hristoase, 
puterii 'Tale. 

Stih: Sfinte mucenice Acachie, roagă-te lui Dumnezeu pentru noi. 

Ca un turn neclintit ai petrecut cu credinţa, şi nici de înmulţirea rănilor, nici de 
norii chinurilor, nici de vânturile bătăilor, nu te-ai strămutat; ci cu mare glas 
strigai: Slavă puterii Tale, Doamne. 

Stih: Sfinte mucenice Acachie, roagă-te lui Dumnezeu pentru noi. 

Cu vetreala şi cu suflarea Preasfântului Duh fiind ocârmuit, preafericite, întru lima- 
nul cel lin te-ai odihnit, şi de repezirile valurilor şi ale vânturilor nu te-ai înfricoşat, 
mucenice al lui Hristos prea cinstite. 


Stih: Sfinte mucenice Acachie, roagă-te lui Dumnezeu pentru noi. 


Nebiruitei stăpâniri celei dumnezeieşti rugându-te, toată puterea cea potrivnică o ai 
biruit, şi toată arma lor o ai luat bucurându-te, ca un biruitor, vrednicule de mărire. 


Slavă Tatălui şi Fiului şi Sfântului Duh. 
Sfârşitul călătoriei fiindu-ţi povăţuit de arătarea cea dumnezeiască, cetatea împă- 
ratului o ai aflat, căreia te-ai făcut cetăţean, prea fericite, toată năvălirea barbarilor 


abătând-o. 


Şi acum şi pururea şi în vecii vecilor. Amin (a Născătoarei). 


Pe mine care sunt omorât, şi ţinut de nescăpatele legături ale păcatului, singură 
Maica lui Dumnezeu Fecioară, ridică-mă, ceea ce ai zămislit Viaţa cea veşnică, 
care dă mântuire tuturor credincioşilor. 


Cântarea a 5-a 

Irmos: Necredincioşii nu vor vedea slava Ta, Hristoase, dar noi pe Tine Unul- 
Născut, strălucirea Slavei Dumnezeirii Tatălui, de noapte mânecând Te lăudăm pe 
Tine, lubitorule de oameni. 


Stih: Sfinte mucenice Acachie, roagă-te lui Dumnezeu pentru noi. 


Purtând Crucea pe umeri, neabătut ai urmat lui Hristos, Cel ce întru viaţa cea nes- 
tricăcioasă te-a adus pe tine, şi la lumina cea neapusă te-a băgat, prea bogate. 


Stih: Sfinte mucenice Acachie, roagă-te lui Dumnezeu pentru noi. 


Rănile cele amare ale trupului şi tăierea membrelor ţi-a pricinuit ție hrana cea fără 
sfârşit, prea fericite, şi cunună mucenicească şi bucuria îngerilor. 


Slavă Tatălui şi Fiului şi Sfântului Duh. 

Tânăr fără de răutate, şi întreg la minte şi blând, şi tare asupra patimilor celor tru- 
peşti, şi asupra demonilor aspru, şi necredincioşilor neapropiat te-ai arătat, întru tot 
pururea pomenite. 

Şi acum şi pururea şi în vecii vecilor. Amin (a Născătoarei). 

Pe Dumnezeul cel adevărat născându-L nouă cu trupul, pe Unul-Născut al Tatălui, 
Născătoare de Dumnezeu preacurată te numim pe tine, naşterii tale glasul îm- 
preună alcătuindu-l. 


Cântarea a 6-a 


Irmos: Jertfi-voi Ţie cu glas de laudă Doamne, Biserica strigă către Tine, de sân- 
gele dracilor curăţindu-se, cu sângele cel curs prin milostivire din coasta Ta. 


Stih: Sfinte mucenice Acachie, roagă-te lui Dumnezeu pentru noi. 


Intru flămânzire te-au osândit pe tine mucenice, cei ce flămânzeau de harul cel 
dumnezeiesc, care pururea te hrăneşti cu darurile cele cereşti, şi ai hrana cea fără 
sfârşit. 


Stih: Sfinte mucenice Acachie, roagă-te lui Dumnezeu pentru noi. 


Întărâtarea necredinţei tiranilor ruşinând-o, şi pe şarpele începătorul răutăţii 
înecându-l întru luciul sângiurilor tale, ai zburat la ceruri, purtătorule de biruință 
Acachie. 


Slavă Tatălui şi Fiului şi Sfântului Duh. 


Asemănându-te cu moartea morţii Stăpânului, prea fericite; împărăţeşti în veci 
împreună cu Dânsul, îndestulându-te de vederea şi de bucuria Lui. 


Şi acum şi pururea şi în vecii vecilor. Amin (a Născătoarei). 


Stricat-ai osânda morţii şi blestemul legii, Preacurată, născând pe Hristos risi- 
pitorul morţii, care a izvorât tuturor binecuvântare. 


Condac, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


În pâraiele sângiurilor tale, mucenice Acachie, ai înecat pe vrăjmaşul, ruşinând 
toate oştirile tiranilor. Şi ajungând la cetele cele fără trupuri ale îngerilor, ai primit 
cununa cea neveştejită a neputrejunii. Pentru aceasta prin rugăciunile tale, izbă- 
veşte-ne pe noi din primejdii. 


Cântarea a 7-a 

Irmos: Cel ce ai mântuit în foc pe tinerii lui Avraam şi ai ucis pe haldeii care fără 
dreptate vânau pe cei drepţi, Prea lăudate Doamne, binecuvântat eşti Dumnezeul 
părinților noştri. 

Stih: Sfinte mucenice Acachie, roagă-te lui Dumnezeu pentru noi. 

Tăindu-ţi-se capul, ai zburat către Capul cel înţelegător al Bisericii, fiind înfru- 
museţat cu cununa biruinţei prea bogate strigând: Prea lăudate Doamne, Dumne- 


zeul părinţilor noştri, bine eşti cuvântat. 


Stih: Sfinte mucenice Acachie, roagă-te lui Dumnezeu pentru noi. 


Număratu-te-ai prin răbdare împreună cu mucenicii lui Hristos, ca un prea adevărat 
mucenic, pe tiranii cei fără Dumnezeu biruindu-i Acachie şi strigând: Prea lăudate 
Doamne, Dumnezeul părinților noştri, bine eşti cuvântat. 

Slavă Tatălui şi Fiului şi Sfântului Duh. 

Intraripându-ţi cugetul către nădejdea cea fericită, care se păstrează credincioşilor, 
intrând la Divanul cel mucenicesc, prin duhul cântând: Dumnezeul părinților 
noştri, bine eşti cuvântat. 

Și acum şi pururea şi în vecii vecilor. Amin (a Născătoarei). 

Graiurile proorocilor şi însemnările cele de demult, arătat mai înainte au închipuit 
cinstită naşterea ta Fecioară, Maica lui Dumnezeu, pe care lăudân du-te strigăm: 
Dumnezeul părinţilor noştri, bine eşti cuvântat. 

Cântarea a 8-a 


Irmos: Mâinile întinzându-şi... 


Stih: Sfinte mucenice Acachie, roagă-te lui Dumnezeu pentru noi. 


Cu adevărat înțelepte, te-ai sălăşluit în mitropolia cea de sus, care împărăteşte, pe 
care o a zidit Domnul, şi mai înainte o a gătit sfinţilor celor ce nădăjduiesc într- 
însul, şi cu credinţă strigă: Binecuvântaţi toate lucrurile Domnului pe Domnul. 


Stih: Sfinte mucenice Acachie, roagă-te lui Dumnezeu pentru noi. 

Cu dragoste ai suferit truda chinurilor şi, topindu-te de foame prea alesule, ţi-ai 
adus aminte de desfătarea cea pururea fiitoare, şi de hrana şi bucuria cea netre- 
cătoare a celor ce strigă: Binecuvântaţi toate lucrurile Domnului pe Domnul. 

Stih: Sfinte mucenice Acachie, roagă-te lui Dumnezeu pentru noi. 

Lesne şi foarte degrabă te-ai luptat asupra luptătorilor celor împotriva ta, luptător 
nebiruit, ajutor şi apărător şi împreună pătimitor pe Hristos având, prea bogate, 


Căruia în şi strigăm: Binecuvântaţi toate lucrurile Domnului pe Domnul. 


Binecuvântăm pe Tatăl şi pe Fiul şi pe Sfântul Duh, Domnul. 


Fiind mai înainte numit Acachie fericite, viaţă neînrăutăţită şi fără prihană ai avut, 
împodobită cu sângele pătimirii prea lăudate şi cu muceniceştile fapte cele bune 
fund înfrumusețat strigi: Binecuvântaţi toate lucrurile Domnului pe Domnul. 

Şi acum şi pururea şi în vecii vecilor. Amin (a Născătoarei). 

Taină străină cu adevărat singură ai arătat sub soare, căci pe Dumnezeu ai născut 
Preacurată, pe Cel nevăzut şi fără de început şi neîncăput de toate, şi neajuns. 
Căruia îi strigăm: Binecuvântaţi toate lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat şi 
puterea focului a stins, cu buna faptă încingându-se, tinerii cei iubitori de bună cre- 
dinţă, strigând: Binecuvântaţi toate lucrurile Domnului pe Domnul. 

Cântarea a 9-a 


Irmos: Eva, prin boala... 


Stih: Sfinte mucenice Acachie, roagă-te lui Dumnezeu pentru noi. 


Impotrivirea cea mucenicească având-o strălucită din biruinţă fericită, ai stat 
înaintea scaunului Stăpânului, împreună cu ostile îngereşti dănţuind, şi tuturor ce- 
rând mântuire, celor ce fericesc pomenirea ta. 


Stih: Sfinte mucenice Acachie, roagă-te lui Dumnezeu pentru noi. 


Luminoasă este biruitoare vitejia ta, cea asupra vrăjmaşilor, prea fericite, şi mult 
mai multă cinste ţi-a dat ţie puitorul tău de nevoinţe, şi umplerea de dumnezeiască 
revărsarea de lumină; pentru aceasta toţi te fericim pe tine. 


Slavă Tatălui şi Fiului şi Sfântului Duh. 
Aproape ai fost de Hristos prea viteazule, căci ai suferit patimă şi scârbe; pentru 


aceea te-a învrednicit pe tine de vederea şi de vedenia cea dumnezeiască, a căror 
pricinuire ţi-ai agonisit pe pământ, de departe pe acestea sărutându-le. 


Şi acum şi pururea şi în vecii vecilor. Amin (a Născătoarei). 


Mai frumos cu podoaba s-a arătat rodul tău, Preacurată, mai mult decât toţi. Căci 
cu razele a înfrumusețat făptura, cu podoaba faptelor celor bune, pe care cu de- 
adinsul roagă-L, ca să mântuiască pe cei ce neîncetat te slăvesc pe tine. 


Irmosul: Eva adică prin boala neascultării, blestem înlăuntru a adus, iar tu Fe- 
cioară de Dumnezeu Născătoare, prin odrasla purtării în pântece, lumii binecu- 
vântarea ai înflorit; pentru aceasta toți te slăvim. 


Pomenirea Sfântului mucenic Acachie 


Sfântul Acachie a fost ofiţer în armata romană în timpul împărăției lui Maximian. 


Răspunzând înaintea chinuitorilor pentru nădejdea lui în Hristos, el a zis că a pri- 
mit-o de la scumpii şi credincioşii lui părinţi şi de asemenea de la vederea aievea a 
celor multe minuni petrecute la moaştele sfinților Lui. 


Îndurând cu vitejie uimitoare chinuri mari, la care a fost dat în cetatea Pyrrinthus 
din Tracia, mucenicul Acachie a fost adus la Bizanţ. Aici el a fost schingiuit şi mai 
bestial, fiind la urmă ucis prin tăierea capului. 


EI a luat cu cinste cununa muceniciei şi s-a strămutat la locaşurile cele cereşti ale 
Impăratului Slavei la anul 303. 


Cântare de laudă la Sfântul mucenic Acachie 
Acachie, oşteanul Celui Preainalt, 


se pregăteşte de moarte, 
Cu sufletul binemiresmat 


de tămâia rugăciunii. 


Păgânul judecător îl întreabă: 

„De ce nu-i mântuie Hristos 

pe credincioşi de aste chinuri? 

De ce nu-i trăzneşte pe chinuitori, 

Din moment ce îl numiţi Atotputernic?" 


Mucenicul îi răspunde liniştit: 

„Deoarece mult milostiv Stăpânul Hristos este, 

mult îndurat şi mult milosârd. 

EI cu răbdare aşteaptă întoarcerea păcătosului, 

Iar de la credincioşi, răbdare întru suferinţă. 

Cum s-ar mai vedea milostivirea Lui, 

Dacă îndată pe păcătoşi i-ar pedepsi? 

Iar credincioşii cum ar mai da pe faţă puterea Lui 

Dacă întru răbdare chinurile pentru EI nu le-ar suferi? 

Făclie luminoasă a răbdării-ntru chinuri cum ar mai străluci ei lumii? " 


Zicând acestea Acachie tăiat este, 
Iar sufletul lui se sălăşluieşte în Rai. 


Extras din cartea: Sfântul Nicolae Velimirovici - Proloagele de la Ohrida 


